CELEX: 22017D0028
Language: hu
Date: 2015-07-10 00:00:00
Title: Az EGT Vegyes Bizottság 188/2015 határozata (2015. július 10.) az Európai Gazdasági Térségről szóló megállapodás XIII. mellékletének (Közlekedés) módosításáról [2017/28]

12.1.2017   
               
               
                  HU
               
               
                  Az Európai Unió Hivatalos Lapja
               
               
                  L 8/20
               
            AZ EGT VEGYES BIZOTTSÁG 188/2015 HATÁROZATA
      (2015. július 10.)
      az Európai Gazdasági Térségről szóló megállapodás XIII. mellékletének (Közlekedés) módosításáról [2017/28]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A hajók által okozott szennyezésről és a jogsértésekre alkalmazandó szankciók bevezetéséről szóló 2005/35/EK irányelv módosításáról szóló, 2009. október 21-i 2009/123/EK európai parlamenti és tanácsi irányelvet (1) bele kell foglalni az EGT-megállapodásba.
               
            
                  (2)
               
               
                  Az EGT-megállapodás XIII. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XIII. melléklete a következőképpen módosul:
      
                  1.
               
               
                  Az 56v. pont (2005/35/EK európai parlamenti és tanácsi irányelv) kiigazító szövegét el kell hagyni.
               
            
                  2.
               
               
                  Az 56v. pont (2005/35/EK európai parlamenti és tanácsi irányelv) a következővel egészül ki:
                  „az alábbi módosítással:
                  
                              —
                           
                           
                              
                                 32009 L 0123: Az Európai Parlament és a Tanács 2009. október 21-i 2009/123/EK irányelve (HL L 280., 2009.10.27., 52. o.)”.
                           
                        
            2. cikk
      A 2009/123/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. július 11-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. július 10-én.
         
            
               az EGT Vegyes Bizottság részéről
            
            
               az elnök
            
            Atle LEIKVOLL
         
      
      
         (1)  HL L 280., 2009.10.27., 52. o.
      
      
         (*1)  Alkotmányos követelmények fennállását jelezték.
      
         MELLÉKLET
         
            A SZERZŐDŐ FELEK EGYÜTTES NYILATKOZATA
         
         
            a 2009/123/EK európai parlamenti és tanácsi irányelvet az EGT-megállapodásba foglaló 2015. július 10-i 188/2015 EGT vegyes bizottsági határozathoz
         
         
            „A 2009/123/EK európai parlamenti és tanácsi irányelv jogalapja az Európai Közösséget létrehozó szerződés 80. cikke (jelenleg az EUMSZ 100. cikke), célja pedig a tengerbiztonság fejlesztése és a tengeri környezet védelmének fokozása. E célokat büntetőjogi eszközök alkalmazásával kívánja elérni. A Szerződő Felek megállapodtak arról, hogy az irányelvet bele kell foglalni az EGT-megállapodásba. A Szerződő Felek megállapodnak arról, hogy a 2009/123/EK irányelv EGT-megállapodásba foglalása nem sérti az EGT-megállapodás hatályát, és figyelembe veszik, hogy az EUMSZ hatálybalépését követően az uniós jogalkotó az EUMSZ 83. cikkének (2) bekezdése szerint szabályozási minimumokat állapíthat meg a bűncselekményi tényállások és a büntetési tételek meghatározására vonatkozóan egy konkrét uniós szakpolitikai területen, »ha az valamely harmonizációs intézkedések hatálya alá tartozó területen az Unió politikájának eredményes végrehajtásához elengedhetetlen«. A 83. cikk (2) bekezdése alapján elfogadott jövőbeli jogalkotási intézkedések nem lesznek EGT-vonatkozásúak.”